CELEX: C2004/217/54
Language: da
Date: 2004-08-28 00:00:00
Title: Sag T-241/04: Sag anlagt den 9. juni 2004 af European Environmental Bureau og Stichting Natuur en Milieu mod Kommissionen for De Europæiske Fællesskaber

28.8.2004   
            
            
               DA
            
            
               Den Europæiske Unions Tidende
            
            
               C 217/30
            
         Sag anlagt den 9. juni 2004 af European Environmental Bureau og Stichting Natuur en Milieu mod Kommissionen for De Europæiske Fællesskaber
   (Sag T-241/04)
   (2004/C 217/54)
   Processprog: engelsk
   Ved De Europæiske Fællesskabers Ret i Første Instans er der den 9. juni 2004 anlagt sag mod Kommissionen for De Europæiske Fællesskaber af European Environmental Bureau, Bruxelles, Belgien, og Stichting Natuur en Milieu, Utrecht, Nederlandene, ved advokaterne P. van den Biesen og B. Arentz.
   Sagsøgeren har nedlagt følgende påstande:
   
               —
            
            
               Kommissionens beslutning 2004/247/EF (1) annulleres for så vidt angår artikel 2, stk. 3, og artikel 3, litra b).
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   I den anfægtede beslutning besluttede Kommissionen ikke at ændre bilag I til direktiv 91/414 (2), såleder, at »Simazine« kunne blive optaget blandt de der anførte aktive stoffer. I henhold til artikel 4 i direktiv 91/414 godkender medlemsstaterne kun plantebeskyttelsesmidler, der indeholder stoffer, som er anført i bilag I. Ved at nægte at optage Simazine i bilag I besluttede Kommissionen, at plantebeskyttelsesmidler, der indeholder dette stof, ikke længere er tilladt.
   Sagsøgerne har ikke anfægtet denne del af beslutningen, men derimod visse overgangsbestemmelser, der indtil den 30. juni 2007 og på vilkår, som sigter mod at minimere risikoen, tillader en vis begrænset anvendelse af produkter, der indeholder Simazine. I beslutningens betragtninger har Kommissionen begrundet disse overgangsbestemmelser med, at der for tiden mangler effektive alternativer, og i at der er behov for mere tid til at udvikle sådanne.
   Til støtte for søgsmålet har sagsøgerne gjort de søgsmålsgrunde og argumenter gældende, som de samme sagsøgere har gjort gældende i sag T-236/04.
   
      (1)  EUT L 78 af 16.3.2004, s. 50.
   
      (2)  Rådets direktiv 91/414/EØF af 15.7.1991 om markedsføring af plantebeskyttelsesmidler, EFT L 230 af 19.8.1991, s. 1.